เมื่อวันที่ 1 กรกฎา พอวันที่3ได้ไปขึ้นเขาตากฝน7ชม. พอกลับมาเช้าวันที่4ประจำเดือนหายสนิท พอวันที่10 กรกฎา ประจำเดือนมาอีกรอบ อยากทราบว่าเป็นอะไรค่ะ
สวัสดีค่ะ ในกรณีนี้อาจเรียกว่าเป็นเลือดออกผิดปกติทางช่องคลอด ซึ่งอาจเกิดจาก-เนื้องอกมดลูกหรือรังไข่-เนื้องอกหรือมะเร็งที่ปากมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-การติดเชื้อที่มดลูก ปากมดลูก ช่องคลอด-ผลข้างเคียงจากการใช้ยาคุมกำเนิด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนการตากฝนและขึ้นเขา ไม่ได้มีผลต่อประจำเดือนโดยตรงค่ะแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ในช่วงที่มีเลือดออกผิดปกติ ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์